L 197/2
RO
Jurnalul Oficial al Uniunii Europene
7.8.2023
(5)
Regatul Unit a notificat Comisiei apariția unui focar epidemic de gripă aviară înalt patogenă (HPAI) la păsări de curte din comitatul Kent, Anglia, care a fost confirmat la 20 iulie 2023 prin analize de laborator (RT-PCR).
(6)
În plus, Statele Unite au notificat Comisiei apariția unui focar epidemic de gripă aviară înalt patogenă (HPAI) la păsări de curte din statul New York, care a fost confirmat la 25 iulie 2023 prin analize de laborator (RT-PCR).
(7)
În urma respectivelor focare recente de HPAI, autoritățile veterinare din Regatul Unit și din Statele Unite au stabilit zone de restricții de cel puțin 10 km în jurul unităților afectate și au implementat o politică de depopulare totală pentru a menține sub control prezența HPAI și a-i limita răspândirea.
(8)
Regatul Unit și Statele Unite au transmis Comisiei informații cu privire la situația epidemiologică de pe teritoriile lor și la măsurile pe care le-au luat pentru a preveni răspândirea suplimentară a HPAI.
(9)
Aceste informații au fost evaluate de Comisie.
Comisia consideră că, având în vedere situația sănătății animale din zonele care fac obiectul restricțiilor stabilite de autoritățile veterinare din Regatul Unit și din Statele Unite, este necesar ca intrarea în Uniune a transporturilor de păsări de curte, de materiale germinative provenite de la păsări de curte și de carne proaspătă provenită de la păsări de curte și de la vânat cu pene, care provin din zonele respective, să fie suspendată pentru a proteja statutul sanitar-veterinar al Uniunii.
(10)
Canada, Chile și Statele Unite au furnizat informații actualizate referitoare la situațiile epidemiologice de pe teritoriile lor în ceea ce privește HPAI care au condus la suspendarea intrării anumitor produse în Uniune, astfel cum se prevede în anexele V și XIV la Regulamentul de punere în aplicare (UE) 2021/404.
(11)
În particular, Canada a transmis informații actualizate cu privire la situația epidemiologică de pe teritoriul ei în legătură cu apariția unui focar de HPAI într-o unitate avicolă din provincia British Columbia, care a fost confirmat la 28 aprilie 2023.
(12)
În plus, Chile a transmis informații actualizate cu privire la situația epidemiologică de pe teritoriul său în legătură cu un focar de HPAI dintr-o unitate avicolă din regiunea Metropolitană, care a fost confirmat la 4 iunie 2023.
(13)
În plus, Statele Unite au transmis informații actualizate cu privire la situația epidemiologică de pe teritoriul lor în ceea ce privește treisprezece focare de HPAI din unități avicole situate în statele Michigan (3), Nebraska (1), New York (1), Dakota de Nord (3), Pennsylvania (3), Dakota de Sud (1) și Wisconsin (1), care au fost confirmate între 8 aprilie 2022 și 3 martie 2023.
(14)
Canada, Chile și Statele Unite au transmis informații și despre măsurile luate pentru a preveni răspândirea în continuare a HPAI.
În particular, ca urmare a respectivelor focare ale respectivei boli, Canada, Chile și Statele Unite au implementat o politică de depopulare totală pentru a menține sub control și a limita răspândirea respectivei boli și, în plus, au finalizat curățarea și dezinfectarea necesare în urma implementării politicii de depopulare totală în unitățile de păsări de curte de pe teritoriul lor unde s-au înregistrat cazuri de infecții.
(15)
Comisia a evaluat informațiile transmise de Canada, Chile și Statele Unite.
Comisia consideră că Chile, Canada și Statele Unite au oferit garanții adecvate că situația sănătății animale care a condus la suspendări nu mai reprezintă o amenințare pentru sănătatea animală sau publică în Uniune și că, în consecință, este necesar să fie reautorizată intrarea în Uniune a produselor obținute de la păsări de curte din zonele în cauză situate în Canada, Chile și Statele Unite din care a fost suspendată intrarea lor în Uniune.
(16)
Prin urmare, este necesar ca anexele V și XIV la Regulamentul de punere în aplicare (UE) 2021/404 să fie modificate pentru a se ține seama de situația epidemiologică actuală în ceea ce privește HPAI din Canada, Chile, Regatul Unit și Statele Unite.